GRAND ออกหุ้นกู้ 600 ลบ.อายุ 1 ปี ลุยขายรายใหญ่-สถาบัน 14-16 ม.ค.63
GRAND ออกหุ้นกู้ 600 ลบ.อายุ 1 ปี ลุยขายรายใหญ่-สถาบัน 14-16 ม.ค.63
GRAND ออกหุ้นกู้ 600 ลบ.อายุ 1 ปี ลุยขายรายใหญ่-สถาบัน 14-16 ม.ค.63
20 ธ.ค. 2562

ผู้สื่อข่าวรายงานว่า แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 600 ล้านบาท อายุ 1 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 6.0 ต่อปี ชำระดอกเบี้ยทุก 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือผู้ลงทุนรายใหญ่ ระยะเวลาจองซื้อหุ้นกู้ ระหว่างวันที่ 14-16 ม.ค.63 โดยมี บล.โกลเบล็ก บล.เคที ซีมีโก้ บล.หยวนต้า(ประเทศไทย) บล.เคจีไอ (ประเทศไทย) และ บล.โนมูระ พัฒนสิน
ด้านบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ BB แนวโน้ม Stable เมื่อวันที่ 13 พ.ค.62
ทั้งนี้ บริษัทมีวัตถุประสงค์ที่ได้รับเงินจากการเสนอขายหุ้นกู้ เพื่อชำระคืนหุ้นกู้ GRAND201A ที่จะครบกำหนดไถ่ถอนในเดือน ม.ค.63 และเพื่อสำรองชำระคืนหุ้นกู้ GRAND203A ที่จะครบกำหนดไถ่ถอนในเดือนมีนาคม 2563 และ/หรือเป็นเงินทุนหมุนเวียนในการดำเนินงาน ซึ่งคาดว่าจะนำเงินที่ได้จากการเสนอขายหุ้นกู้ในครั้งนี้ทั้งจำนวนไปใช้ในการดำเนินการดังกล่าวในเดือน มิ.ย.63